Diari Oficial de la Generalitat Valenciana


Sumari del DOGV 4398, del 13-12-2002 (2002/13466)

Notificació a Rafael Serra Ortolá. Expedient número R-215/2002.
---------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13712


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Rafael Serra Ortolá. Expedient número R-215/2002. [2002/Q13594]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Rafael Serra Ortolá, carrer d'Ignacio Zuloaga, 16, 5a (46429 València), la resolució del recurs d'alçada amb el número de referència interna R-215/2002.
  
Resolució
  
Examinat el recurs d'alçada presentat per Rafael Serra Ortolá i Patricia García Muñoz, contra la resolució del Servici Territorial d'Arquitectura i Habitatge de València, en l'expedient per sol·licitud de reconeixement de subvencions de la Generalitat Valenciana SP-5541/2000.
  
Antecedents de fet
  
1. Rafael Serra Ortolá, adquirent d'un habitatge de protecció oficial de règim especial per mitjà de contracte de compravenda amb data 18 d'octubre de 2000, va presentar en el Servici Territorial d'Arquitectura i Habitatge de València el dia 3 de novembre de 2000 sol·licitud de visat i finançament qualificat per a l'adquisició de la mencionat habitatge de protecció oficial.
  
2. A la vista de l'expedient, el cap del Servici Territorial, amb data 12 de desembre de 2000, dicta resolució de concessió de visat i subsidiació del tipus d'interés del préstec qualificat, en virtut de la qual concedix a la part sol·licitant un tipus d'interés inicial del 5,00%.
  
3. Amb data 25 de gener de 2002, la part interessada formalitza sol·licitud de concessió de subvencions de la Generalitat Valenciana i del Ministeri de Foment.
  
4. A la vista de la documentació que està en l'expedient, el cap del Servici Territorial, amb data 11 d'abril de 2002, dicta resolució de concessió de subvencions del Ministeri de Foment, en virtut de la qual concedix a la part sol·licitant una subvenció per un import de 3.236,50 euros (538.508 ptes.), equivalent al 10% del preu de l'habitatge.
  
5. En virtut del que disposa l'article 24.2 del Decret 173/1998, de 20 d'octubre, del Govern Valencià, el cap del Servici Territorial amb data 13 de maig de 2002 dicta resolució denegatòria del reconeixement del compliment dels requisits per a la percepció de la subvenció de la Generalitat Valenciana, ja que queda acreditat que han transcorregut més de sis mesos entre la formalització de l'escriptura pública de compravenda i la sol·licitud de les subvencions.
  
6. Contra la citada resolució interposen recurs d'alçada en el termini i en la forma adequada Rafael Serra Ortolá i Patricia García Muñoz, amb les al·legacions que consten en estes, i que es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i la tramitació del recurs
  
3. Segons establix l'article 24.2 del Decret 173/1998, de 20 d'octubre, del Govern Valencià, és condició per a procedir a la concessió de les subvencions que la sol·licitud d'estes es formalitze dins del termini de sis mesos des de la formalització de l'escriptura pública.
  
4. Segons establix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i els terminis establits en esta i d'altres lleis obliguen les autoritats i el personal al servici de les administracions públiques competents per a la tramitació dels assumptes, així com als interessats en estos
  
5. En el cas que ens ocupa, revisada la documentació que està en l'expedient, queda acreditat que la part interessada va formalitzar l'escriptura pública de compravenda amb data 18 de gener de 2001, i la sol·licitud de subvencions de la Generalitat Valenciana es va presentar amb data 25 de gener de 2002, per la qual cosa la sol·licitud de subvencions es va formular transcorregut el termini de sis mesos establit a l'efecte.
  
La part recurrent al·lega la infracció de l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i este òrgan no pot tindre en compte la dita al·legació, ja que que ens trobem davant d'un termini per a formular una sol·licitud, termini reglat per la norma i d'obligat compliment per a tots els interessats, sense que siga possible admetre, sense causa justificada, la present sol·licitud fora de termini, perquè això vulneraria el principi d'igualtat en l'aplicació de la norma, i faria de millor condició a la part recurrent davant del resta dels sol·licitants que no han complit el termini de sis mesos que ens ocupa, i que se'ls han denegat per eixe motiu les subvencions de la Generalitat Valenciana.
  
Per si calia, junt amb la resolució de concessió de visat i subsidiació del tipus d'interés del préstec qualificat, notificada a la part interessada amb data 2 de gener de 2001, se li advertia expressament que el termini per a sol·licitar les subvencions era de sis mesos des de la formalització de l'escriptura.
  
Establit el que s'ha exposat anteriorment, i ja que la part recurrent no ha presentat prova suficient i adequada que desvirtue el contingut de la resolució impugnada, procedix confirmar esta.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Rafael Serra Ortolá i Patricia García Muñoz contra la resolució del Servici Territorial d'Arquitectura i Habitatge de València, amb data 13 de maig de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.